**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ   
ՕՐԵՆՔԸ**

**«ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կառավարության կառուցվածքի և գործունեության մասին» 2018 թվականի մարտի 23-ի ՀՕ-253-Ն օրենքի (այսուհետ՝ Օրենք) 10-րդ հոդվածի՝

1) 7-րդ մասը շարադրել նոր խմբագրությամբ՝ հետևյալ բովանդակությամբ.

«7. Կառավարության նիստերին ներկա լինելու իրավունք ունեն Հանրապետության նախագահի աշխատակազմի ղեկավարը, Ազգային ժողովի աշխատակազմի ղեկավարը, վարչապետի աշխատակազմի ղեկավարը, պետական եկամուտների, քաղաքաշինության, միջուկային անվտանգության կարգավորման, վիճակագրական, կադաստրի կոմիտեների և վարչապետին ենթակա մարմինների ղեկավարները, Երևանի քաղաքապետը, վարչապետի մամուլի քարտուղարը, Միջազգային իրավական հարցերով ներկայացուցիչը, ինչպես նաև վարչապետի հրավիրած այլ անձինք:».

2) 13-րդ մասը շարադրել նոր խմբագրությամբ՝ հետևյալ բովանդակությամբ.

«13. Կառավարության նիստի օրակարգի քննարկման ենթակա հարցերը զեկուցում են Կառավարության անդամները, Երևանի քաղաքապետի ներկայացրած նախագծերի դեպքում Երևանի քաղաքապետը, իսկ վարչապետի թույլտվությամբ՝ փոխնախարարները, Երևանի քաղաքապետի տեղակալները, Կառավարությանը և վարչապետին ենթակա մարմինների ղեկավարները, ինչպես նաև վարչապետի աշխատակազմի ղեկավարը:»:

**Հոդված 2.** Օրենքի 11-րդ հոդվածի 7-րդ մասը շարադրել նոր խմբագրությամբ, հետևյալ բովանդակությամբ.

«7. Կառավարությանը, վարչապետին ենթակա մարմինները, Երևանի քաղաքապետը Կառավարության որոշումների նախագծեր կարող են առաջարկել վարչապետին, իսկ այլ պետական, ինչպես նաև տեղական ինքնակառավարման մարմինները (բացառությամբ՝ Երևան քաղաքում տեղական ինքնակառավարման մարմինների)՝ Կառավարության համապատասխան անդամին:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվանից մեկ ամիս հետո: Ենթաօրենսդրական նորմատիվ իրավական ակտերում սույն օրենքի ընդունումից բխող փոփոխությունները կատարվում են սույն օրենքի ընդունումից հետո մեկամսյա ժամկետում: