**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈԻ ՄԱՍԻՆ**

**Հոդված 1**. «Տեղական ինքնակառավարման մասին» 2002 թվականի մայիսի 7-ի ՀՕ-337 օրենքի (այսուհետ՝ Օրենք) ամբողջ տեքստում՝

1) «աշխատակազմի քարտուղար» բառերը` համապատասխան հոլովաձևերով փոխարինել «աշխատակազմի ղեկավար» բառերով՝ համապատասխան հոլովաձևերով.

2) «փոխատվություն» բառը՝ համապատասխան հոլովաձևերով փոխարինել «փոխառություն» բառով՝ համապատասխան հոլովաձևերով.

**Հոդված 2.** Օրենքի 18-րդ հոդվածի 1-ին մասը լրացնել նոր 41.9-րդ, 41.10-րդ և 41.11-րդ կետերով՝ հետևյալ բովանդակությամբ.

«41.9) սահմանում է համայնքի վարչական տարածքում շենքերից, շինություններից դուրս ավտոմատ ինքնասպասարկող սարքերի միջոցով առևտուր իրականացնելու կամ ծառայություններ մատուցելու կարգը, պայմանները, սահմանափակումները, ինչպես նաև վաճառվող ապրանքների կամ մատուցվող ծառայությունների թույլատրվող տեսակները.

41.10)  սահմանում է համայնքի վարչական տարածքում ավագանու կամ համայնքի ղեկավարի կողմից կայացրած վարչական ակտերի հիման վրա (առանց կառուցապատման կամ օգտագործման իրավունքի տրամադրման) պետական կամ համայնքային սեփականություն հանդիսացող հողամասերի տիրապետման թույլատրելի դեպքերը, կարգը, պահանջները, պայմանները, սահմանափակումները.

41.11) սահմանում է համայնքային ենթակայության արտադպրոցական կազմակերպություններում և կենտրոններում (երաժշտական, նկարչական, արվեստի դպրոցներ և այլն) ընդունելության կազմակերպման և ավարտական քննությունների անցկացման կարգը:».

**Հոդված 3.** Օրենքի 35-րդ հոդվածի 1-ին մասի 23.1-ին կետը շարադրել նոր խմբագրությամբ՝ հետևյալ բովանդակությամբ.

«23.1) տալիս է համայնքի կամ համայնքի կազմում ընդգրկված բնակավայրերի անվանումները կամ խորհրդանիշները որպես օրենքով գրանցված ապրանքային նշան կամ ապրանքների արտադրության կամ աշխատանքների կատարման կամ ծառայությունների մատուցման գործընթացներում, ինչպես նաև ֆիրմային անվանումներում օգտագործելու թույլտվություն.».

**Հոդված 4.** Օրենքի 42-րդ հոդվածի 1-ին մասում՝

1) 22-րդ կետում «:» կետադրական նշանը փոխարինել «.» կետադրական նշանով.

2) լրացնել նոր 23-րդ կետ՝ հետևյալ բովանդակությամբ.

«23) ներկայացնում է ֆիզիկական և (կամ) իրավաբանական անձանց սեփականության իրավունքով պատկանող հողամասերում կառուցված չօրինականացված ինքնակամ շինությունների կամ օրինական շինություններին կից ինքնակամ կառուցված և չօրինականացված հատվածների, այդ թվում՝ բազմաբնակարան և ստորաբաժանված շենքերում, շենքերի ընդհանուր բաժնային uեփականության գույքում ֆիզիկական կամ իրավաբանական անձանց կողմից ինքնակամ կառուցված և չօրինականացված ինքնակամ շինությունների քանդման (ապամոնտաժման) և նախկին վիճակի վերականգնման պահանջներ:».

**Հոդված 5.** Օրենքի 45-րդ հոդվածի 1-ին մասը լրացնել նոր 17-րդ կետով՝ հետևյալ բովանդակությամբ.

«17) համայնքի վարչական տարածքում շենքերից, շինություններից դուրս ավտոմատ ինքնասպասարկող սարքերի միջոցով առևտուր իրականացնելու կամ ծառայություններ մատուցելու համայնքի ավագանու որոշմամբ սահմանված կարգին, պայմաններին, սահմանափակումներին համապատասխան տալիս է ավտոմատ ինքնասպասարկող սարքերի միջոցով առևտուր իրականացնելու կամ ծառայություններ մատուցելու թույլտվություն։»:

**Հոդված 6․ Եզրափակիչ մաս և անցումային դրույթներ**

1.Սույն օրենքն ուժի մեջ է մտնում պաշտոնական հրապարակման օրվանից մեկ ամիս հետո:

2. Սույն օրենքից բխող ենթաօրենսդրական նորմատիվ իրավական ակտերն ընդունվում են, իսկ գործող ենթաօրենսդրական նորմատիվ իրավական ակտերը սույն օրենքին համապատասխանեցվում են սույն օրենքի ընդունումից հետո մեկ ամսվա ընթացքում:

3.  Սույն օրենքի ուժի մեջ մտնելուց հետո համայնքապետարանի աշխատակազմի քարտուղարները սույն օրենքի ուժով համարվում են համայնքապետարանի աշխատակազմի ղեկավարներ՝ առանց պաշտոններից ազատման: